**Referat fra møte i Ad hoc-utvalget for parkeringsanlegg 2020**

Kommunehuset tirsdag 01.12.20 fra kl. 18.00 – 20.00

**Følgende var tilstede:**Ragni MacQueen Leifson
Lill Jorunn Larsen
Jan Einar Henriksen
Halvor Skåli

**Fra Risør By AS:**Espen Henriksen
Unni O. Norman
Aud Thoresen Røed -

I tillegg stilte Tom Thorvaldsen og Kamilla Solheim

**Agenda:**

1. Referat
2. Gjennomgang av prisanslag og tabell over undersøkelse? Totalt 595 respondenter
3. Rapporten fra utvalget
4. Veien videre?

**Referat**Det ble meldt inn et savn om tidslinje og datoer for arbeidet videre. Tas med i dette referatet.

**Presentasjon av prisanslag på de ulike alternativene som utvalget har sett på**

Utvalget diskuterte hvorvidt det var ønskelig å gjøre grundigere vurderinger av alternativet Hasdalen / Viddefjellveien. Administrasjonen fremmet et forslag om å la landskapsarkitekter se på hele området Hasdalen / Viddefjellveien på nytt og vurdere om det er mulig å få til 100 parkeringsplasser i dette området samtidig som trafikksikkerheten ivaretas, delvis ute og under tak, ved å legge om veier mm.

Etter en diskusjon rundt dette alternativet ble det bestemt at det ikke var ønskelig å bruke penger på å utrede dette alternativet videre nå, men om mulig få frem en skisse på mulige veiomlegginger. Alternativet ble sett på som noe vanskelig på grunn av høydeforskjeller.

Som vedlegg til dette referatet sendes tabellen med de ulike alternativene. Tabellen inneholder kolonner med totalt prisoverslag, estimert antall plasser, pris pr plass og andre merknader. Tabellen kan utvides med flere kolonner og det foreslås at de ulike parkeringsalternativene kommenteres ut fra de ulike behovene som er kommet frem gjennom spørreundersøkelsen.

Sigrid og Siri Linn blir spurt om vurderinger her, før neste møte.

Tabellen kan også ha en kolonne som beskriver hvilke konsekvenser det gitte alternativet har for annen parkering i sentrum.

Utvalget diskuterer hvilke kolonner det er ønskelig å ha med i tabellen, på neste møte.

**Rapport
Viktig å avklare form og format på den endelige rapporten som ad hoc-utvalget skal gi fra seg.**

Det ble diskutert hvorvidt utvalget ser for seg å bli enig om ett alternativ for parkeringsanlegg eller om utvalget skal fremme ulike alternativer og argumentere for de ulike.

Mandatet sier at utvalget skal gi en *vurdering av alternativene for parkeringsanlegg, komme fram til prisanslag på ulike konsepter og gå inn i mulighetene for en privat/offentlig finansiering.*

Utvalget ser for seg å beskrive de ulike alternativene som de har vært innom og gjøre en vurdering av dem. Der hvor utvalget er enig om å ikke gå videre med et alternativ, skal også rapporten si noe om hva som er årsakene til det.

Utvalget var enig om at de ulike alternativene som er bitt belyst i arbeidet, skal beskrives i noen grad.

De ulike alternativene bør også beskrives ut i fra en trafikksikkerhets vurdering.

**Hva skal rapporten i seg selv inneholde og hvem skal føre den i pennen?**

Det er viktig at det er utvalgets egen rapport, og administrasjonen ble bedt om å sjekke ut ekstern kapasitet til å bistå med selve skrivingen.

**Veien videre**

1. Møte tirsdag 08.12.2020 fra kl. 17.00 – 19.00
	1. Økonomisjef Halvor Halvorsen deltar i møte fra kl. 17.10 for å svare på spm rundt økonomi og finansering
	2. Sigrid og Siri Linn presenterer sin analyse og rapport
2. Neste møte tirsdag 05.01.2020
3. Utvalget har som mål å levere sin rapport til bystyremøte i slutten av januar.
4. Sak til behandling i februar 2020

**Mandatet – Hva gjenstår?**

I en rapport vil det være nødvendig at vi beskriver de ulike alternativene vi har diskutert og avgrenser i forhold til hvordan vi har forstått oppdraget fra bystyret:

*Bystyret oppretter et ad hoc-utvalg som får følgende mandat:*

*Ad hoc-utvalget skal innen 01.10.20 legge fram en vurdering av alternativene for parkeringsanlegg, komme fram til prisanslag på ulike konsepter og gå inn i mulighetene for en privat/offentlig finansiering.*

*Utvalget skal også vurdere behov og størrelse for et slikt anlegg. Det må vurderes både parkeringsanlegg i fjell og anlegg/bygg i friluft.*

*Utvalget bør legge til grunn utredninger og erfaringer som allerede er innhentet av Risør kommune og må i tillegg hente erfaringer fra andre byer, eksempelvis Arendal.*

*Utvalget må komme tilbake til bystyret med behov for økonomiske midler dersom utvalget mener det er nødvendig.*